**ELŐTERJESZTÉS**

**Hévíz Város Önkormányzat Képviselő-testületének**

**2025. november 12-ei rendkívüli nyilvános ülésére**

**Tárgy:** Döntés a Vörösmarty utca Sugár u. – Széchenyi u. közötti szakaszra vonatkozó burkolat felújítási projekt megvalósításáról

**Az előterjesztő:** Naszádos Péter polgármester

**Készítette:** Zerényi Attila beruházási és műszaki ügyintéző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz Város Önkormányzat Képviselő-testületének 85/2025. (IV.28.) határozata 1. b) pontja alapján az önkormányzat a Vörösmarty utca útpálya burkolatának megerősítésére vonatkozó tervezési feladatot megrendelte. A megfelelő pénzügyi és kivitelezési ütemezhetőség érdekében a kiviteli tervek két útszakaszra bontva elkészültek, leszállításuk 2025. októberben megtörtént.

Az útburkolat felújítási projekt célja a magas járműforgalmi terhelésű Vörösmarty utca teljes szakaszán a leromlott műszaki állapotú útpálya burkolatának megerősítése több ütemben, hosszú élettartamot garantáló korszerű technológiával, a kor műszaki színvonalának megfelelően. A tervezett útburkolat felújítások eredményeként jelentősen javul a közlekedésbiztonság és az utazási komfort az érintett útszakaszon, továbbá a már felújított belvárosi útszakaszok (pl. Széchenyi utca) a forgalmas 760. sz. főút felől Hévíz városához méltó állapotú és minőségű közúton lesz megközelíthető.

Jelen előterjesztésben a projekt első ütemeként a kritikus műszaki állapotban lévő Vörösmarty utca, Sugár u. – Széchenyi u. közötti szakasz felújítását javasoljuk megvalósításra.

**Műszaki tartalom:**

Az útburkolat megerősítése a jelenlegi nyomvonalon történik, pályaburkolat szélesítése nélkül a meglévő szegélysorok cseréjével, illetve padkarendezéssel, aknafedlapok és kapubehajtók szintre emelésével, buszöblök térkő burkolatának felújításával. A felújítás technológiája burkolatmegerősítés, megmaradó alépítménnyel, a felső aszfaltrétegek marásával, új kopóréteg elhelyezésével, útburkolati jelek létesítésével.

Érintett útszakasz térképen jelölve:



Tervezési alapadatok:

* Út jellege: belterületi
* Környezeti körülmények: „C”
* Közút osztálya: gyűjtőút
* Tervezési osztály: B.V.c.C.
* Tervezési sebesség: max. 50 km/h
* Koronaszélesség: 10,00 m
* Forgalmi sáv szélesség: 3,00 m
* Tervezési élettartam: min. 10 év

Fotók a jelenlegi pályaburkolat műszaki állapotáról:


Tervezett pályaszerkezet (Egyrétegű burkolat megerősítés):

* Min. 3,5 cm AC 11 kopó(F) 50/70 kopóréteg
* Aszfaltburkolat marása

Forgalomtechnika a kivitelezés ideje alatt:

Az építési munkák megkezdése előtt a kivitelező forgalomtechnikai tervet készít. Az ideiglenes forgalomkorlátozás a bekötő utak kis forgalma és az építési terület beláthatósága miatt jelzőtáblás forgalomszabályozással történik.

Tervezett forgalomtechnika (2. helyszínrajz részlet):




**Rákóczi**

**utca**

**Széchenyi utca**

Tervezett forgalomtechnika (2. helyszínrajz részlet):



Költségek bemutatása:

Vörösmarty utca, Sugár – Széchenyi szakasz burkolatmegerősítése:

Kivitelezés bekerülése (tervezői költségbecslés alapján, bruttó): **52.040.917,- Ft**

Kérem a Tisztelt Képviselő-testületet, hogy a tervezett burkolatfelújítás kivitelezési munkáinak beszerzéséhez a tervezői költségbecslés alapján összesen bruttó 52.040.917,- Ft forrást Hévíz Város Önkormányzat Képviselő-testülete Hévíz Város Önkormányzat 2025. évi költségvetésének felhalmozási céltartalék terhére biztosítsa.

Tisztelt Képviselő-testület!

Kérem az előterjesztést megvitatni és a határozati javaslatot elfogadni szíveskedjék. A határozathozatal egyszerű szótöbbséget igényel.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete megismerte és elfogadja a Vörösmarty utca, Sugár – Széchenyi szakasz burkolatmegerősítésére vonatkozó műszaki tartalmat és elrendeli a beruházás megvalósítását.
2. A Képviselő-testület felhatalmazza a polgármestert a projekt kivitelezésének előkészítésére, a kapcsolódó beszerzési eljárások lefolytatására és a legkedvezőbb ajánlatot adó kivitelezővel a szerződés megkötésére.
3. A Képviselő-testület a tervezési és kivitelezési feladat megvalósítását önerőből finanszírozza, az erre vonatkozóan előirányzott nettó 52.040.917,- Ft forrást a Hévíz Város Önkormányzat 2025. évi költségvetéséről szóló 3/2025. (II. 13.) önkormányzati rendelet felhalmozási céltartalék terhére biztosítja.

Felelős: Naszádos Péter polgármester

Határidő: 2026. június 30.

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Zerényi Attila | beruházási ügyintéző |  |  |
| Olt István | városfejlesztési osztályvezető |  |  |
| Szintén László | költségvetési szempontból |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |